Vince Lombardi-troféet

Vince Lombardi-troféet er troféet som utdeles hvert år til vinnerlaget i National Football Leagues tittelkamp, Super Bowl. Troféet er oppkalt etter treneren Vince Lombardi, som ledet Green Bay Packers til seier i de to første Super Bowl-kampene.

Bakgrunn
Under en lunsj med NFLs kommissær Pete Rozelle i 1966 laget visepresident i Tiffany & Co. Oscar Riedner en skisse av det som skulle ende opp med å bli Vince Lombardi-troféet. Det originale troféet ble produsert av Tiffany & Co. i Newark i New Jersey. Andre utgaver har siden blitt håndlaget av bedriften i Parsippany i New Jersey. Per 2017 blir troféet produsert av Tiffany & Co Forrest Hill-fabrikken i Cumberland i Rhode Island. Troféet ble først utdelt til Green Bay Packers etter at de slo Kansas City Chiefs 35–10 i Super Bowl I den 15. januar 1967.

Selv om det er en nasjonal turnering hadde troféet originalt innrisset ordene «World Professional Football Championship». Det ble offisielt omdøpt i 1970 til minne for hovedtrener Vince Lombardi, som ledet Packers til seier i de to første Super Bowl-kampene, etter at han døde av kreft. Første gang troféet ble utdelt som Vince Lombardi-troféet var dermed i Super Bowl V, da Baltimore Colts slo Dallas Cowboys 16–13.

Siden Super Bowl XXX har troféet blitt presentert til eieren av vinnerlaget på banen etter kampen. Før det ble det presentert i vinnerlagets garderobe. For de to titlene Packers har vunnet siden Super Bowl XXX har lagets president og CEO (Bob Harlan i Super Bowl XXXI og Mark Murphy i Super Bowl XLV) tatt imot troféet.

Ulikt troféer som Stanley Cup og Grey Cup blir det laget et nytt Vince Lombardi-trofé hvert år som vinnerlaget får beholde. Det eneste unntaket er vinnerne av Super Bowl V, daværende Baltimore Colts. Byen Baltimore beholdt troféet som en del av en rettslig oppgjør mellom laget og byen etter at Colts flyttet til Indianapolis i Indiana den 29. mars 1984. Siden da har både Colts og erstatningslaget i Baltimore, Ravens, vunnet Super Bowl og sine egne troféer.

Siden Super Bowl XLV har Vince Lombardi-troféet også vært inkludert i det standardiserte logodesignet for alle fremtidige Super Bowls.

Utseende
Vince Lombardi-troféet er 56 cm høyt, veier 3,9 kilo og er utformet som en amerikansk fotball oppstilt for avspark men tre-sidet støtte. Hele troféet er laget av sterlingsølv.

Ordene «Vince Lombardi Trophy» med romertallene for det årets Super Bowl er inngravert på troféet med NFLs skjold på basen. Etter at Troféet er utdelt blir det sendt tilbake til Tiffany's for å få deltakerlagene, datoen, sted og sluttresultatet inngravert. Det blir så sendt tilbake til vinnerlaget. Personene på vinnerlaget får også en mindre replika.

I de fire første tittelkampene var logoene for både NFL og AFL plassert midt på troféet. Fra Super Bowl V var det kun NFLs skjold på forsiden. Fra Super Bowl XXXVIII fikk skjoldet et frostet utseende. Med Super Bowl XLIII ble den nye versjonen av skjoldet plassert på troféet, fremdeles frostet. Utenom logoen har ikke troféet gått gjennom noen store endringer siden det første Super Bowl. Ingen lag har vunnet en av hver av de fire versjonene, men Green Bay Packers, New England Patriots, New York Giants og Pittsburgh Steelers har alle tre av de fire utgavene.

Rob Gronkowski bulker troféet
Den 9. april 2019 brukte Rob Gronkowski (som hadde pensjonert seg fra New England Patriots to uker tidligere) Vince Lombardi-troféet fra Super Bowl LIII som en kølle mot et treningskast fra wide receiver Julian Edelman under sesongåpningen for Boston Red Sox hvor han skulle kaste det seremonielle første kastet sammen med tidligere lagkamerater. Dette resulterte i en bulk med størrelse på en baseball i mesterskapstroféet—hans tredje totalt—og hans gamle lags sjette. Videoen av hendelsen som ble publisert av Patriots ble populær og special teamer Matthew Slater, som var tilstede da det skjedde, sa at hvis noen kunne slippe unna med det ville det være «[Super Bowl] MVP (Edelman) and the future Hall of Famer (Gronkowski).» Patriots' vice president of media relations Stacey James sa at «Maybe they'll [organization] fix it down the road. That's something they can always fix in the future, but at least for now, we're going to keep the dent and tell the story.»"

Lagene med flest Vince Lombardi-troféer

Super Bowl spilles per 2019 tidlig i februar (kampen fant originalt sted mellom begynnelsen og midten av januar), etter et seriespill som vanligvis begynner i september året før. For eksempel avgjorde Super Bowl 50, som ble arrangert 7. februar 2016, ligamesterne for -sesongen. Året under viser til sesongen, ikke det kalenderåret Super Bowl-kampen ble spilt i:

Seks: Pittsburgh Steelers (, , , , , ) og New England Patriots (, , , , , ).
Fem: Dallas Cowboys (, , , , ) og San Francisco 49ers (, , , , ).
Fire: Green Bay Packers (, , , ), New York Giants (, , , ) og Kansas City Chiefs (, , , ).
Tre: Oakland / Los Angeles Raiders (, , ), Washington Commanders (, , ) og Denver Broncos (, , ).

Selv om ingen av lagene har vunnet tre strake Super BOwls har to av dem vunnet tre Lombardi-troféer i løpet av fire år, og ett lag har vunnet troféet to ganger på tre år to ganger: Dallas Cowboys (1992, 1993, 1995) og New England Patriots (2001, 2003, 2004) og (2014, 2016) og (2016, 2018). Pittsburgh Steelers vant fire Super Bowls på seks år (1974, 1975, 1978, 1979).

Tom Brady vant syv Super Bowls i løpet av sin karriere, som er mer enn noen av de individuelle lagene.

Bill Belichick, som defensive coordinator med New York Giants og hovedtrener for New England Patriots, har vunnet åtte Super Bowls, som er mer enn noen av lagene eller spillerne i ligaen.

Presentasjonsseremonien
Siden Super Bowl XXX i 1996 har troféet blitt presentert på en scene midt på banen. En person fra TV-nettverket som dekker kampen styrer utdelingsseremonien. Når kampen har blitt sendt på Fox har dette vært Terry Bradshaw, som vant Super Bowl fire ganger med Pittsburgh Steelers. Han var verten for alle Fox' sendinger fra Super Bowl XXXI (utenom i Super Bowl XLVIII da Bradshaw måtte reise hjem til Louisiana dagen før kampen etter et dødsfall i familien; Michael Strahan tok over for Bradshaw). Jim Nantz har hatt ansvar for utdelingen for CBS siden Super Bowl XXXV. Da NBC igjen fikk rettigheter til dekning av NFL (og dermed også Super Bowl) i 1997 fikk tidligere vert for Football Night in America Dan Patrick ansvar for utdeling under NBCs Super Bowls, fra og med Super Bowl XLIII og frem til hans siste sending med Sunday Night Football etter Super Bowl LII.

Kommissæren og vinnerlagets eier, trener og quarterback og—dersom det ikke er quarterbacken—MVPen blir vanligvis anerkjent. Frem til Super Bowl LIII ble The Lombardi Trophy Theme, komponert av David Robidoux i 2005, spilt av når troféet ble overlevert.

Fra Super Bowl I til Super Bowl XXX holdt kommissæren troféet i begynnelsen av seremonien før det ble overlevert til eieren av vinnerlaget.

Fra Super Bowl XXX til Super Bowl XXXIX, deretter fra Super Bowl LIV til Super Bowl LVII og igjen i Super Bowl LIX var troféet blitt plassert på scenen ved begynnelsen av seremonien, og kommissæren har selv overlevert troféet til lagets eier.

Fra Super Bowl XL til Super Bowl LIII og igjen i Super Bowl LVIII var det en tidligere NFL-spiller, vanligvis en tidligere Super Bowl MVP eller kjent person fra vertsbyens lag, som bar Lombardi-troféet til midten av stadionet, forbi medlemmer av vinnerlaget. Joe Namath har deltatt i flest overrekkelser med tre ganger.

Spillerne samt Super Bowl-kampene de deltok i presentasjonsseremonien kan finnes i listen under.
 Presentasjon etter Super Bowl XL – Bart Starr (MVP, Super Bowl I og Super Bowl II)
 Presentasjon etter Super Bowl XLI – Don Shula (tidligere hovedtrener for Miami Dolphins)
 Presentasjon etter Super Bowl XLII – Doug Williams (MVP, Super Bowl XXII)
 Presentasjon etter Super Bowl XLIII – Joe Namath (MVP, Super Bowl III)
 Presentasjon etter Super Bowl XLIV – Len Dawson (MVP, Super Bowl IV)
 Presentasjon etter Super Bowl XLV – Roger Staubach (tidligere quarterback for Dallas Cowboys og MVP, Super Bowl VI)
 Presentasjon etter Super Bowl XLVI – Raymond Berry (tidligere split end for Baltimore Colts; trener for New England Patriots i Super Bowl XX)
 Presentasjon etter Super Bowl XLVII – Richard Dent (MVP, Super Bowl XX, utspilt i New Orleans)
 Presentasjon etter Super Bowl XLVIII – Marcus Allen (MVP, Super Bowl XVIII)
 Presentasjon etter Super Bowl XLIX – Kurt Warner (tidligere quarterback for Arizona Cardinals og MVP, Super Bowl XXXIV)
 Presentasjon etter Super Bowl 50 – Terrell Davis (MVP, Super Bowl XXXII), som gav troféet til Namath, som videre leverte det til Lynn Swann (MVP, Super Bowl X)
 Presentasjon etter Super Bowl LI – Willie McGinest (tidligere linebacker for New England Patriots), som leverte troféet til Michael Strahan (tidligere defensive end for New York Giants).
 Presentasjon etter Super Bowl LII – Darrell Green (tidligere cornerback for Washington Redskins, Super Bowl XVIII, Super Bowl XXII, Super Bowl XXVI (utspilt i Minneapolis))
 Presentasjon etter Super Bowl LIII – Vince Wilfork (tidligere nose tackle for New England Patriots), som leverte troféet til Emmitt Smith (MVP, Super Bowl XXVIII (utspilt i Atlanta)), som videre leverte det til Namath.
 Presentasjon etter Super Bowl LVIII – Larry Csonka (MVP, Super Bowl VIII),  som leverte troféet til John Elway (MVP, Super Bowl XXXIII).

Se også
 Ed Thorp Memorial-troféet – Troféet for NFL Championship (1934–1969)

 Referanser 

 Eksterne lenker 


Kategori:Super Bowl troféer og priser
Kategori:Utmerkelser etablert i 1967
Kategori:Trofeer